ୟୁଜର୍ସଙ୍କ ଲିକ୍ ଇମେଲ୍ ଓ ପାସୱାର୍ଡର ଡାଟା ଇଣ୍ଟରନେଟରେ ଅପଲୋଡ୍ ହୋଇଛି । ହ୍ୟାକରମାନେ ଏହି ଡାଟାର ବ୍ୟବହାର ଆପଣଙ୍କର ଅନ୍ୟ ଆକାଉଣ୍ଟଗୁଡ଼ିକୁ ହ୍ୟାକ୍ କରିବାପାଇଁ କରିପାରିନ୍ତି ।
ଅନଲାଇନ୍ ଡାଟା ଲିକର ବେଆଇନ ଖେଳ ପ୍ରଥମରୁ କେବଳ ଥରେ କିମ୍ବା ଦୁଇଥର ଘଟୁଥିଲା । କିନ୍ତୁ ଅନଲାଇନ୍ ପେମେଣ୍ଟ ପ୍ଲାଟଫର୍ମର ବୃଦ୍ଧି ସହିତ ଆଜିକାଲି ଡାଟା ଲିକ୍ ମଧ୍ୟ ବହୁତ ବୃଦ୍ଧି ପାଇଛି । ଦିନକୁ ଦିନ ବହୁ ମାତ୍ରାରେ ହ୍ୟାକିଂ ରିପୋର୍ଟ ଆସୁଛି । ବର୍ତ୍ତମାନ ୩୦୦ କୋଟିରୁ ଅଧିକ ଇ-ମେଲ ଆଇଡି ଓ ପାସୱାର୍ଡ ଲିକ୍ ହୋଇଥିବା ସୂଚନା ମିଳିଛି । ଦି ସନର (The Sun) ଏକ ରିପୋର୍ଟରେ ଦାବି କରାଯାଇଛି ଯେ ଏପର୍ଯ୍ୟନ୍ତ ଇଣ୍ଟରନେଟ୍ ବ୍ୟବହାରକାରୀଙ୍କ ଆକାଉଣ୍ଟରେ ସବୁଠୁ ବଡ଼ ଡାଟା ଲିକ୍ କରାଯାଇଛି । ରିପୋର୍ଟରେ କୁହାଯାଇଛି ଯେ ପାସୱାର୍ଡ ସହିତ ୩.୨ ବିଲିୟନ ଅର୍ଥାତ ୩୨୦ କୋଟି ଇ-ମେଲ ଆଇଡି ଲିକ୍ ହୋଇଛି ।
ଏଥର ଜିମେଲ ବ୍ୟତୀତ ନେଟଫ୍ଲିକ୍ସ ଓ ଲିଙ୍କଡଇନ୍ ପ୍ରୋଫାଇଲଗୁଡିକ ମଧ୍ୟ ଲିକ୍ ହୋଇଛି । ରିପୋର୍ଟ ଅନୁଯାୟୀ ଏଥର ପ୍ରାୟ ୧୧୭ ନିୟୁତ ଲୋକଙ୍କ ଲିଙ୍କଡିନ ଓ ନେଟଫ୍ଲିକ୍ସ ଆକାଉଣ୍ଟ ହ୍ୟାକ୍ ହୋଇଛି । ଏହା ଦାବି ହେଉଛି ଯେ ପ୍ରଥମ ଥର ପାଇଁ ଡାଟା ଲିକ୍ ନେଟଫ୍ଲିକ୍ସ ଓ ଲିଙ୍କଡଇନ୍ ଲୋକଙ୍କ ପ୍ରୋଫାଇଲ୍ ମଧ୍ୟ ଅନ୍ତର୍ଭୁକ୍ତ କରିଛି । ପ୍ରାୟ ୧,୫୦୦ କୋଟି ଆକାଉଣ୍ଟ ହ୍ୟାକିଂ ଦ୍ୱାରା ଉଲ୍ଲଂଘନ ହୋଇଥିବାବେଳେ ୩୦୦ କୋଟିରୁ ଅଧିକ ଲୋକଙ୍କ ଇମେଲ ଆଇଡି ପାସୱାର୍ଡ ହ୍ୟାକ୍ ହୋଇଛି ।
ହ୍ୟାକିଂର ଶିକାର ସେହି ୟୁଜର ଅଧିକ ହୋଇଛନ୍ତି ଯେଉଁମାନେ ନେଟଫ୍ଲିକ୍ସ ଓ ଗୁଗୁଲ ପାଇଁ ସମାନ ପାସୱାର୍ଡ ବ୍ୟବହାର କରୁଥିଲେ । ସୂଚନା ଅନୁଯାୟୀ ୟୁଜରଙ୍କ ଏହି ଡାଟା ଇଣ୍ଟରନେଟରେ ଅପଲୋଡ୍ ହୋଇଛି । ଆପଣଙ୍କର ଅନ୍ୟ ଆକାଉଣ୍ଟକୁ ହ୍ୟାକ୍ କରିବାକୁ ହ୍ୟାକରମାନେ ଏହି ଡାଟା ବ୍ୟବହାର କରିପାରନ୍ତି ।
ଯଦି ଆପଣ ମଧ୍ୟ ସନ୍ଦେହ କରୁଛନ୍ତି ଯେ ଆପଣଙ୍କର ଆକାଉଣ୍ଟ୍ ଲିକ୍ ହୋଇ ଥାଇପାରେ ତେବେ ଆପଣଙ୍କୁ ଏହି ୱେବସାଇଟ https://cybernews.com/personal-data-leak-check/ ଉପରେ କ୍ଲିକ୍ କରିବାକୁ ପଡିବ ।
ଏହି ୱେବସାଇଟରେ ଆପଣ ଆପଣଙ୍କର ଇମେଲ୍ ଆଇଡ଼ି ଏଣ୍ଟ୍ରି କରି ଲିକ୍ ବିଷୟରେ ସୂଚନା ଯାଞ୍ଚ କରିପାରିବେ । ଏହା ବ୍ୟତୀତ ଆପଣ haveibeenpwned.com ୱେବସାଇଟରେ ଚେକ୍ କରିପାରିବେ ଓ ଯାଞ୍ଚ କରିପାରିବେ ଯେ ଆପଣ ମଧ୍ୟ ହ୍ୟାକିଂର ଶିକାର ହୋଇଛନ୍ତି କି ନାହିଁ ।
